**პროექტი**

 **ხარაგაულის მუნიციპალიტეტის საკრებულოს N**

 **დადგენილება**

ხარაგაულის მუნიციპალიტეტის საკრებულოს 2014 წლის 14 ივლისის N17 დადგენილებაში ,,ხარაგაულის მუნიციპალიტეტის გამგეობის დებულების დამტკიცების შესახებ“ ცვლილებების შეტანის თაობაზე

საქართველოს ორგანული კანონის ,,ადგილობრივი თვითმმართველობის კოდექსი“-ს 61-ე მუხლის მე-2 პუნქტის, ,,ნორმატიული აქტების შესახებ“ საქართველოს კანონის მე–20 მუხლისა და ,,სამოქალაქო აქტების შესახებ“ საქართველოს კანონის 23-ე, 71-ე და 72-ე მუხლის საფუძველზე

**ხარაგაულის მუნიციპალიტეტის საკრებულო ადგენს:**

**მუხლი 1.** შეტანილი იქნეს ცვლილება ხარაგაულის მუნიციპალიტეტის საკრებულოს 2014 წლის 14 ივლისის #17 დადგენილებაში,,ხარაგაულის მუნიციპალიტეტის გამგეობის დებულების დამტკიცების შესახებ“ (საქართველოს საკანონმდებლო მაცნე ვებგვერდი17/07/2014 სარეგისტრაციო კოდი 010250050.35.128.016162)

1. დადგენილებით დამტკიცებულ N1 დანართის მე-13 მუხლის მე-4 პუნქტს დაემატოს ,,ლ“ და „მ“ ქვეპუნქტები და ჩამოყალიბდეს შემდეგი რედაქციით:

,,ლ) ვალდებულია დროულად მიაწოდოს ინფორმაცია გამგებლის მიერ განსაზღვრულ უფლებამოსილ პირს ბავშვის დაბადების თაობაზე, თუ ბავშვი დაიბადა სამედიცინო დაწესებულების გარეთ, დაბადების შესახებ სამედიცინო ცნობის გაცემის უფლებამოსილების მქონე პირის დახმარების გარეშე;“

„მ) ვალდებულია შეადგინოს ოქმი პირის გარდაცვალების შესახებ და არაუგვიანეს მეორე სამუშაო დღისა წარუდგინოს გამგებლის მიერ განსაზღვრულ უფლებამოსილ პირს.“

 **მუხლი 2.** დადგენილება ამოქმედდეს გამოქვეყნებისთანავე

საკრებულოს თავმჯდომარე ინგა მაღრაძე